Lejligheden levede 100 % op til vores forventninger. Pæn, ren og den dejligste udsigt fra altanen. Poolområdet - oplevede vi i hvert fald - som meget stille. Især om formiddagen kunne vi have det for os selv.
Byen Canyamel er fin omend lille. Har man mulighed for det, vil jeg anbefale at leje en bil - i hvert fald nogle dage, idet restaurant- og aktivitetsudvalget er begrænset. Vi spiste et par gange på den italienske Vamos Andrea & Vittorio, som ligger få 100 m fra lejligheden - lækker italiensk mad.
Vi kørte til Cala Ratjada, som har en lang strandpromenade, der bugner af restauranter, men også Cala Millor og Porto Cristo.
Hovedgaden har ét rigtigt supermarked og derudover et par små købmænd. Derfor vil jeg tillige anbefale, at man kører små 10 min mod Cala Ratjada for at handle i Lidl.
Men alt i alt et dejligt ophold, og hvis man kan lide en stille by, hvor der ikke sker alverden, er Canyamel perfekt.